Ляшчына дрэвападабная

Ляшчына дрэвападабная (Corylus colurna) — від дрэў сямейства .

 Апісанне 
Дрэва вышынёй да 25 м з густой шырокапірамідальнай кронай. Ствол добра сфарміраваны, пакрыты светла-шэрай пласціністай карой. Пупышкі да 6 мм даўжынёй, даўгавата-яйцападобныя, чырвона-бурыя, апушаныя, часам голыя. Лісце буйное, авальнае, цёмна-зялёнае, з падвойна-зубчастым краем, на доўгіх, залозіста-апушаных хвосціках. Плод — арэх з лямцавай абгорткай, якая цалкам пакрывае арэх і рассечана на доўгія, пакручаныя або выгнутыя долі, у разы даўжэйшыя за арэх. Арэхі з тоўстай трывалай шкарлупінай, сціснутыя па баках, сабраны ў пучкі па 3-7.
злева|міні|250пкс|Будова кроны

 Распаўсюджанне 
Паходзіць з Балкан, Каўказа, Паўночнага Ірана, Гімалаяў. У Прыкарпацці і Закарпацці яна добра акліматызавалася, перспектыўная не толькі ў зялёнай гаспадарцы, але і ў лясных пасадках, добра расце ў зацішных месцах у багатых тыпах умоў месцапражыванняБродович Т. М., Бродович М. М. Атлас дерев і кущів заходу України. — Львів: Вид-во «Вища школа», 1973. — С. 52.

 Практычнае выкарыстанне 
Драўніна прыгожага ружовага адцення, высока цэніцца пры вытворчасці мэблі, з-за чаго ў многіх месцах натуральнага распаўсюджання яна была амаль цалкам высечана. У СССР была занесена ў Чырвоную кнігу як знікаючы рэліктавы відЛещина/Лесная энциклопедия в 2-х томах./гл. ред. Воробьев Г. И. — Москва: Сов. энциклопедия, 1985. — Т. 1. — С. 560. .

У дэкаратыўных пасадках рэкамендуецца высаджваць алеямі, рэдкімі групамі і салітэрамі.

Арэшкі ядомыя і смачныя, але іх прамысловая каштоўнасць невысокая з-за вельмі тоўстай і цвёрдай шкарлупіны.

Паколькі расліна не дае каранёвых атожылкаў, а расце аднаствольным дрэвам, яе зручна выкарыстоўваць як прышчэпу для культурных сартоў лясных арэхаў.

 Крыніцы 

Катэгорыя:Ядомыя арэхі і семечкі
Катэгорыя:Расліны, апісаныя ў 1753 годзе
Катэгорыя:Бярозавыя